વડાપ્રધાન મોદીનો જિલ્લો હોવાને નાતે મહેસાણા જિલ્લાની ચૂંટણી પરિણામ ઉપર સૌ કોઇની મીટ મંડાયેલી હોય તે સ્વાભાવિક છે. ત્યારે ભાજપ અને ક્રોગેસની સાથે-સાથે મહેસાણા જિલ્લામાં ત્રીજો મોરચો એનસીપીએ પણ સક્રિય ચૂંટણી પ્રચારનો પ્રારંભ કરી દેવાયો છે. જો કે,એનસીપી દ્વારા લોકોની વચ્ચે જવા થોડી અલગ સ્ટાઇલ અપનાવાઇ છે. મત માગવાની સાથે-સાથે સામાજીક જવાબદારી એવા મિશન તળે આજથી એનસીપી દ્વારા શક્તિપીઠ બહુચરાજીથી મહેસાણા જિલ્લામાં આગામી વિધાનસભાની ચૂંટણી માટે પ્રચારનો પ્રારંભ કરાયો છે. જો કે,સીધા લોકો પાસે મત માગવા જવાને બદલે એનસીપીએ સ્વાઇન ફ્લૂનો ઉકાળો અને માસ્કનું વિતરણ કરી આગામી ચૂંટણીમાં એનસીપી સક્રિય રીતે આવી રહી હોવાનો મેસેજ મોકલ્યો છે. બહુચરાજીમાં આજે એનસીપી દ્વારા આયોજિત કરાયેલા કાર્યક્રમમાં મોટી સંખ્યામાં લોકોએ ભાગ લીધો હતો.